Diari Oficial de la Generalitat Valenciana


Sumari del DOGV 6397, del 15-11-2010 (2010/12494)

Informació pública de la modificació del Pla General d'Ordenació Urbana relativa a l'ordenació dels terrenys situats entre el riu Sec, carretera de l'Alcora, sòl urbà i unitat d'execució 51-UE-R i a l'illa delimitada pels carrers Mestre Arrieta, Germans Quintero i travessia Germans Quintero.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6397

Data del DOGV
:   15-11-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/12614


Data del document
:   04-11-2010

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * pla d'urbanisme

Informació pública de la modificació del Pla General d'Ordenació Urbana relativa a l'ordenació dels terrenys situats entre el riu Sec, carretera de l'Alcora, sòl urbà i unitat d'execució 51-UE-R i a l'illa delimitada pels carrers Mestre Arrieta, Germans Quintero i travessia Germans Quintero.  
 [2010/12701]  
El Ple de l'Ajuntament de Castelló de la Plana, en sessió ordinària celebrada el dia 28 d'octubre de 2010, va adoptar, entre altres, el següent acord:  
«Vist l'expedient corresponent al procediment que es tramita per a l'aprovació de la modificació del Pla General d'Ordenació Urbana de Castelló relativa a l'ordenació dels terrenys situats entre el riu Sec, carretera de l'Alcora i unitat d'execució 51-UE-R i l'illa delimitada pels carrers Mestre Arrieta, Germans Quintero i travessia Germans Quintero del qual es desprén que:  
1. En data de 24 de maig de 2007, l'alcalde, en representació de l'Ajuntament de Castelló de la Plana, i Enrique Gimeno Escrig, en representació de l'empresa Facsa, van subscriure un conveni urbanístic relatiu a l'ordenació dels terrenys situats entre el riu Sec, carretera de l'Alcora i unitat d'execució 51-UE-R amb l'objecte de canviar la qualificació urbanística actual que és dotacional privat i assignar-li un ús dominant residencial definint la seua ordenació detallada i la relativa al solar situat en el nucli urbà en l'illa delimitada pels carrers Mestre Arrieta, Germans Quintero i travessia Germans Quintero consistix a canviar la qualificació d'aquesta parcel·la passant-lo d'ús residencial a dotacional.   
2. Facsa ha presentat proposta de modificació del PGOU que denomina Arrieta - Bovalar i que afecta la qualificació urbanística dels terrenys en ambdues zones.   
Respecte de l'àmbit denominat Bovalar, la modificació afecta terrenys classificats pel PGOU com a sòl urbà dotacional privat, en els quals es trobaven emplaçats els camps de futbol del Bovalar RD-DE/202 i estan a més les instal·lacions de proveïment d'aigua potable ID-AA/173 de la companyia Facsa. En aquest àmbit la modificació consistix a canviar la qualificació urbanística actual que és dotacional privat, assignant un ús dominant residencial definint la seua ordenació detallada suprimint l'ús esportiu i conservant els depòsits de proveïment d'aigua.   
En el solar situat en el nucli urbà en l'illa delimitada pels carrers Mestre Arrieta, Germans Quintero i travessia Germans Quintero la modificació consistix a canviar la qualificació d'aquesta parcel·la passant-lo d'ús residencial a dotacional a fi de completar el disseny edificatori de part de l'illa delimitada pels carrers mencionats, i crear un espai dotacional d'ús col·lectiu que satisfaça les necessitats del veïnat.   
3. S'ha dut a terme el pla de participació pública per a l'elaboració de l'estudi d'integració paisatgística corresponent als àmbits a què afecta la modificació del Pla General Arrieta - Bovalar, que va ser objecte de publicació en el Diari Oficial de la Comunitat Valenciana el 23 de juliol de 2010, en el diari El Mundo de 15 de juny de 2010 i en la pàgina web municipal. Així mateix es va cursar notificació als grups interessats.   
4. El document en què es conté la modificació s'acompanya de l'estudi d'integració paisatgística de la zona afectada corresponent a la modificació del Pla General Arrieta - Bovalar que incorpora els resultats del pla de participació publica i l'estudi d'integració paisatgística que l'acompanya a l'efecte d'al·legacions.  
5. La Junta de Govern Local, en sessió de 15 d'octubre de 2010, va acordar aprovar el projecte de modificació del Pla General d'Ordenació Urbana de Castelló relativa a l'ordenació dels terrenys situats entre el riu Sec, carretera de l'Alcora, sòl urbà i unitat d'execució 51-UE-R i l'illa delimitada pels carrers Mestre Arrieta, Germans Quintero i travessia Germans Quintero i l'estudi d'integració paisatgística que l'acompanya.  
Tenint en compte que:  
I. De conformitat amb el que establix l'article 81.2 de la Llei Urbanística Valenciana els particulars podran formular documents d'avanços de planejament i sol·licitar a l'Ajuntament la modificació del Pla General, mitjançant la presentació de la documentació tècnica necessària a aquest fi, norma aquesta que legitima Facsa per a instar la modificació del Pla General objecte d'aquest informe.  
II. La proposta de modificació quant a l'àmbit de Bovalar és d'acord amb el que establix l'apartat D de les disposicions generals de les ordenances particulars del Pla General d'Ordenació Urbana i s'adequa als objectius d'aquest determinats en la seua memòria.  
Es tracta d'una actuació d'acord amb el que establix l'article 11 del Reglament d'Ordenació i Gestió Territorial i Urbanística en relació amb l'article 13 de la Llei d'Ordenació del Territori i Protecció del Paisatge.  
La modificació que afecta l'illa compresa entre el carrer Mestre Arrieta, Germans Quintero i travessia Germans Quintero té seua justificació en la creació d'un nou espai col·lectiu per a donar satisfacció a necessitats veïnals.  
III. De conformitat amb el que establix la disposició addicional 4.4.3a de la Llei Urbanística Valenciana, el conveni urbanístic subscrit entre l'Ajuntament i Facsa ha de sotmetre's a informació pública juntament amb la modificació a què ha donat origen.  
IV. L'article 57 del Reglament de Paisatge de la Comunitat Valenciana, d'11 d'agost de 2006, regula el contingut documental que han de tindre els estudis d'integració paisatgística i els articles 13 a 17 del Reglament de Paisatge de la Comunitat Valenciana regulen el pla del participació ciutadana necessari per a l'elaboració de l'estudi d'integració paisatgística.  
L'article 58 del Reglament de Paisatge de la Comunitat Valenciana establix que els estudis d'integració paisatgística que acompanyen un instrument de planejament es tramitaran conforme al procediment establit en l'instrument que l'acompanye per la qual cosa és procedent tramitar conjuntament la modificació del Pla General d'Ordenació Urbana Arrieta - Bovalar i l'estudi d'integració paisatgística.  
V. L'article 94 de la Llei Urbanística Valenciana preveu que les modificacions dels plans es duran a terme pel procediment previst per a cada tipus de pla.   
L'article 83.2.a de la Llei Urbanística Valenciana, en relació amb el 90.2 del mateix text, preveu que l'òrgan competent de l'administració que promoga la redacció del pla, conclosa aquesta, el sotmetrà a informació pública per un període mínim d'un mes i l'anunciarà en el Diari Oficial de la Comunitat Valenciana i en un diari no oficial d'àmplia difusió a la localitat.  
VI. La Junta de Govern Local, segons l'article 127. 1.c de la Llei Reguladora de les Bases de Règim Local, és la competent per a aprovar els projectes d'instruments d'ordenació urbanística l'aprovació definitiva o provisional dels quals corresponga al Ple i de conformitat amb el que establix l'article 123.1.i de la Llei Reguladora de les Bases de Règim Local correspon al Ple de l'Ajuntament l'aprovació inicial del planejament general.  
VII. Segons preveu l'article 123.2 de la Llei Reguladora de les Bases de Règim Local, per a l'adopció d'acords que corresponga adoptar al Ple en la tramitació dels instruments de planejament general previstos en la legislació vigent, es requerirà el vot favorable de la majoria absoluta del nombre legal de membres del Ple.  
Per tot això, vistos els informes de l'enginyer agrònom municipal, l'arquitecte municipal, l'assessora jurídica de planejament i gestió urbanística conformats pel secretari general del Ple, a proposta de la Junta de Govern Local i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
Primer. Ratificar el conveni urbanístic subscrit per l'alcalde i Enrique Gimeno Escrig, en representació de la mercantil Facsa, en data de 24 de maig de 2007, que afecta els àmbits situats entre el riu Sec, carretera de l'Alcora i unitat d'execució 51-UE-R i l'illa delimitada pels carrers Mestre Arrieta, Germans Quintero i travessia Germans Quintero i sotmetre'l a informació pública pel termini d'un mes a l'efecte d'al·legacions.  
Segon. Sotmetre a informació pública, pel termini d'un mes, la modificació del Pla General relativa a l'ordenació dels terrenys situats entre el riu Sec, carretera de l'Alcora, sòl urbà i unitat d'execució 51-UE-R i a l'illa delimitada pels carrers Mestre Arrieta, Germans Quintero i travessia Germans Quintero i l'estudi d'integració paisatgística que l'acompanya a l'efecte d'al·legacions.   
Tercer. Ordenar la inserció dels corresponents anuncis en el Diari Oficial de la Comunitat Valenciana, en un diari d'àmplia difusió a la localitat i en la pàgina web municipal.»  
El que es fa públic per a general coneixement i s'advertix al mateix temps que durant el termini d'un mes les persones que estiguen interessades podran consultar l'expedient (de 09.00 a 14.00 hores, de dilluns a divendres, en les dependències de la Secció de Desenvolupament Urbanístic situades a l'avinguda Germans Bou, núm. 16) i presentar les al·legacions que creguen convenients.   
Castelló de la Plana, 4 de novembre de 2010.- L'alcalde: Alberto Fabra Part. El secretari general del Ple: Juan Jiménez Hernandis.